Kaler Mandira/Introduction

এই কাহিনীর ঐতিহাসিক পটভূমিকা রাখালদাস বন্দ্যোপাধ্যায়ের বাঙ্গালার ইতিহাস গ্রন্থের প্রথম ভাগ দ্বিতীয় সংস্করণে এইরপ পাওয়া যায়— “মহারাজাধিরাজ প্রথম কুমারগুপ্তের মৃত্যুর পর তাঁহার জ্যেষ্ঠপত্র স্কন্দগুপ্ত সিংহাসনে আরােহণ করিয়াছিলেন। স্কন্দগন্ত যৌবরাজ্যে পুষ্য মিত্রীর ও হণগণকে পরাজিত করিয়া পিতৃরাজ্য রক্ষা করিয়াছিলেন। কথিত আছে, যুবরাজ ভট্টারক স্কন্দগুপ্ত তৃকুলের বিচলিতা রাজলক্ষী স্থির করিবার জন্য রাত্রি হয় ভূমিশয্যায় অতিবাহিত করিয়াছিলেন। প্রথমবার পরাজিত হইয়া হলগণ উত্তরাপথ আক্রমণে বিরত হন নাই, প্রাচীন কপিশা ও গান্ধার অধিকার করিয়া হণগণ একটি নতন রাজ্য স্থাপন করিয়াছিল।...৪৬৫ খৃষ্টাব্দের পর হণগণ পুনরায় ভারতবর্ষে প্রত্যাগমন করে ও বারবার গতসাম্রাজ্য আক্রমণ করে।” আখ্যায়িকা সম্পর্ণে কাল্পনিক, কেবল কন্দগুপ্তের চরিত্র ঐতিহাসিক। এই আখ্যায়িকায় নিছক গল্প বলা ছাড়া অন্য কোনও উদ্দেশ্য যদি থাকে তবে তাহা রবীন্দ্রনাথের ভাষায় ব্যক্ত করা যাইতে পারে—

''হেথায় আর্য, হেথা অনার্য, হেথায় দ্রাবিড় চীন- শক-হণ-দল পাঠান-মােগল এক দেহে হ’ল লীন।''

অতীতে যাহা বারবার ঘটিয়াছে ভবিষ্যতেও তাহা ঘটিবে, ইতিহাসের এই আত্মনিষ্ঠায় অবিশ্বাস করিবার কারণ নাই। যাহারা মানুষে মানুষে ভেদবুদ্ধি চিরস্থায়ী করিতে চাহে তাহারা ইতিহাসের অমােঘ ধর্ম লঙ্ঘন করিবার চেষ্টা করে, তাহারা শুধ, বিচারমঢ় নয়—মিথ্যাচারী। সর্বশেষে এই কাহিনী সম্বন্ধে একটি ব্যক্তিগত স্বীকারােক্তি আছে, তাহা পাঠকপাঠিকাকে নিবেদন করা প্রয়ােজন মনে করি। ১৯৩৮ সালে মুঙ্গেরে থাকা কালে এই কাহিনী লিখিতে আরম্ভ করি। কয়েক পরিচ্ছেদ লেখা হইবার পর সদর বােম্বাই হইতে আহবান আসিল, জীবনের সমস্ত কর্মসচী ওলটপালট হইয়া গেল। তারপর দীর্ঘ দশ বৎসর এ কাহিনী আর লিখিতে পারি নাই। শুধ, সময়ের অভাবেই নয়, এ আখ্যায়িকা লিখিবার পক্ষে মনের যে ঐকান্তিক অনন্যপরতা প্রয়ােজন তাহা সংগ্রহ করিতে পারি নাই। অতঃপর ১৯৪৮ সালে দঢ়ত হইয়া আবার আখ্যায়িকার ছিন্নসত্ৰ তুলিয়া লইয়াছি এবং আরম্ভের ঠিক বারাে বৎসর পরে শেষ করিয়াছি। বারাে বৎসরের ব্যবধানে মানুষের মন এক প্রকার থাকে না; চরিত্র দৃষ্টিভঙ্গী রসবােধ সবই বদলাইয়া যাইতে পারে; সষ্টিশক্তিরও তারতম্য ঘটা সম্ভব। গল্পের যে স্থানটিতে বারাে বছরের ফাঁক পড়িয়াছে পাঠকপাঠিকা হয়তাে সহজেই তাহা ধরিয়া ফেলিতে পারিবেন। যদি না পারেন, বুঝিব আমার অন্তলোকে মহাকালের মন্দিরা এখনও একই ছন্দে বাজিতেছে, তাহার তাল কাটে নাই।

শরদিন্দু বন্দ্যোপাধ্যায়

৪-২-১৯৫০ মালাড্